# Priscilla Presley

Priscilla Ann Beaulieu Wagner (Brooklyn, New York, 1945eko maiatzaren 24a), Priscilla Presley izenaz ezagunagoa, AEBetako aktore eta enpresaburua da. 1967an Elvis Presley musikariarekin ezkondu zenean, ospetsu egin zen. Elkarrekin alaba bakarra izan zuten: Lisa Marie Presley. Bikotea 1972an banandu eta 1973an dibortziatu zen.
1983an hasi zen aktore lanetan, The Fall Guy telesailean agerpen bat egin zuenean. Urte hartatik aurrera, eta 1988ra arte, bigarren mailako lan garrantzitsu bat izan zuen Dallas telesailean. Ondoren, The Naked Gun: From the Files of Police Squad! filmarekin egin zuen estreinaldia. Honen ostean, beste ekoizpen batzuetan agertu zen, hala nola Las aventuras de Ford Fairlane eta Austin Powers: Misterioso agente internacional filmetan. Azken urteetan, 2008an Dancing with the Stars telerrealitate programan eta 2019an Wedding at Graceland filmean parte hartu du.

## Aktore lanak

Priscilla Presleyk oso gaztetatik erakutsi zuen emanaldirako interesa. Hala ere, Elvis Presley bere senar ohia hil ondoren bihurtu zen aktore. Kontratu desberdinetan parte hartzeko proposamenak jaso izan bazituen ere, Elvisek ez zion edozein motatako karrerarik egiten utzi.
1980tik 1981era bitartean, ABC kate estatubatuarreko Those Amazing Animals telebista-saioaren aurkezlea izan zen. 1983an, bere lehen pertsonaia interpretatu zuen (Sabrina Coldwell), The Fall Guy telesaileko atal batean. Urte berean, aktoreak Sandy Redford interpretatu zuen Love Is Forever telefilmean.
1983ko amaieran, Dallas telesailean lana lortu ondoren, bere karrera hobetzen hasi zen. Han "Jenna Wade" izan zen, Patrick Duffyk interpretatutako pertsonaiaren neska-laguna. Presley 1988ra arte egon zen Dallasen. Urte hartan, programa uztea erabaki zuen, pertsonaiarekin zuen desadostasuna zela eta.
1988an, The Naked Gun: From the Files of Police Squad! filma egin zuen Presleyk, Leslie Nielsen komikoarekin batera, non Jane Spencerren papera interpretatu zuen. Filmak arrakasta komertzial handia izan zuen. Bere hurrengo filma, baita komedia bat ere, 1990eko The Adventures of Ford Fairlane izan zen. Aurreko film luzeak ez bezala, The Adventures of Ford Fairlane filmak arrakasta eskasa izan zuen. 90. hamarkadan, The Naked Gun! filmaren bi jarraipenetan jardun zuen berriro Jane Spencer bezala: From the Files of Police Squad!, The Naked Gun 2½: The Smof Fear (1991) eta The Naked Gun 33⅓: The Final Insult (1994) filmetan.

## Aktibismoa

2003az geroztik, Dream Fundazioaren enbaxadorea izan da Presley. Gaixo terminalak dituzten helduentzako eta haien familientzako egoitza du Santa Barbaran.
Hedabideetako txostenetan, Presleyk Scientology Eliza utzi zuela zabaldu zen 2017. urteko urrian. Txosten horiek berehala ukatu zituen.
2013an, Tennessee Ag-Gag lege-proiektuaren aurka hitz egin zuen Presleyk, Bill Haslam Tennesseeko gobernadoreari bidalitako gutun batean. Presleyk Elvis bere senar-ohiak zaldiei zien maitasuna aipatu zuen, eta baita proiektuaren neurriek animaliek jasotzen duten krudelkerian ikerketan oztopatuko zuela eta zaldientzako eta baserriko beste animalia batzuentzako babesak murriztuko zituelaren kezka azaldu zuen.

## Filmografia

Zinema :
| Año | Título | Papel | Notas |
| 1983 | Love Is Forever | Sandy Redford | Telebista filma |
| 1988 | The Naked Gun: From the Files of Police Squad! | Jane Spencer | |
| 1990 | The Adventures of Ford Fairlane | Colleen Sutton | |
| 1991 | The Naked Gun 2½: The Smell of Fear | Jane Spencer | MTVko "Musurik onena" sarirako izendatua |
| 1994 | The Naked Gun 33⅓: The Final Insult | Jane Spencer | |
| 1997 | Austin Powers: International Man of Mystery | Priscilla Presley | Agerpena |
| 1998 | Breakfast with Einstein | Keelin | Telebista filma |
| 1999 | Hayley Wagner, Star | Sue Wagner | Telebista filma |
| 2019 | Wedding at Graceland | Priscilla Presley | Telebista filma |
| Televbista ||||
| Año | Título | Papel | Notas |
| 1980-1981 | Those Amazing Animals | Priscilla Presley | |
| 1983 | The Fall Guy | Sabrina Coldwell | Atala: "Manhunter" |
| 1983-1988 | Dallas | Jenna Wade | |
| 1993 | Tales from the Crypt | Gina | Atala: "Oil's Well That Ends Well" |
| 1996 | Melrose Place | Enfermera Benson | Atala: "Peter's Excellent Adventure" Atala: "Full Metal Betsy" Atala: "Dead Sisters Walking" |
| 1997 | Touched by an Angel | Dr. Meg Saulter | Atala: "Labor of Love" |
| 1999 | Spin City | Marie Paterno | Atala: "Dick Clark's Rockin' Make-Out Party '99" Atala: "Back to the Future IV - Judgment Day" |
| 2008 | Dancing with the Stars | Priscilla Presley | |

## Erreferentziak

* ↑ «What really happened at Babel» Social Work 1977-07 doi:10.1093/sw/22.4.301. ISSN 1545-6846. (Noiz kontsultatua: 2020-04-21).
* ↑ Victor, Adam. (2008). Elvis Encyclopedia. , 415–419 or..
* ↑ «Love is Forever» Fandango (Noiz kontsultatua: 2020-04-21).
* ↑ «The Naked Gun» Fandango (Noiz kontsultatua: 2020-04-21).
* 1 2 (Ingelesez) Priscilla Presley. 2020-04-14 (Noiz kontsultatua: 2020-04-21).

## Kanpo estekak

* https://www.biography.com/musician/priscilla-presley (Ingelesez)
* Datuak: Q234773
* Multimedia: Priscilla Presley / Q234773